Neljapäeval    ..tegime päevase väljasõidu ning viisime batuudi meie mereäärsesse residentsi peatselt algavat suve ja hüppajaid ootama.         Nii "vara" pole ma seal kunagi käinud. Pilt oli täpselt sama värvitu, kui paistab. Uus ja värske veel ootas vana ja kuivanud alt välja pääsemist.       Kummaline oli vaadata. Praegu olid ainult kadakad, kõik muu, mis suvel lehes ja kõrtes paistis täna veel paljastavalt läbi. Isegi lähemal asuvad majad, mida suvel ainult tead, et nad seal kuskil olemas on, olid sel päeval täitsa reaalselt pildil.    Kangesti tekkis tahtmine  haarata suuremad/väiksemad käärid ja saed ja nendega kadakate vahel oleva võsa kallale asuda. Aga jäägu see siis järgmiseks korraks. Ehk aastaks.